

**ระบบเตือนภัยเศรษฐกิจอุตสาหกรรมภาคตะวันออกของไทย เดือนเมษายน *“ส่งสัญญาณปกติ”***

**เฉลี่ยเดือนพฤษภาคม-มิถุนายน *“ส่งสัญญาณปกติ”***

 **เฉลี่ยเดือนกรกฎาคม-กันยายน *“ส่งสัญญาณปกติ”***

**รายงานผลระบบเตือนภัยเศรษฐกิจอุตสาหกรรมภาคตะวันออก**

**The Early Warning System Eastern Industry Economics.**

**เผยแพร่ : 25 เมษายน 2566**

|  |  |  |
| --- | --- | --- |
| **องค์ประกอบของระบบ** | **ระดับสัญญาน-สถานะคลื่นวัฏจักร เดือน เม.ย.** | **ระดับ-สถานะคลื่นวัฏจักร เฉลี่ย 2 เดือน (พ.ค.-มิ.ย. 66)** |
| * **เศรษฐกิจอุตสาหกรรมภาคตะวันออก**
 |  | **ขาขึ้น (0.19)** |  | **ขาขึ้น (0.34)** |
| * **ปัจจัยภายในประเทศ**
 |
| ยอดขายรถจักรยานยนต์ |  | **ขาลง (0.44)** |  | **ทรงตัว (0.44)** |
| ดัชนีปริมาณจำหน่ายน้ำมันฯ |  | **ขาขึ้น (-1.75)** |  | **ขาขึ้น (-1.18)** |
| อัตราดอกเบี้ยกู้ยืมฯ |  | **ขาขึ้น (1.75)** |  | **ขาขึ้น (1.97)** |
| ดัชนีคำสั่งซื้อใหม่ทั้งหมด |  | **ขาขึ้น (0.77)** |  | **ขาขึ้น (0.93)** |
| ดัชนีการผลิตของไทย |  | **ขาขึ้น (0.94)** |  | **ขาขึ้น (1.05)** |
| ดัชนีความเชื่อมั่นทางธุรกิจของไทย 3 เดือนข้างหน้า |  | **ขาขึ้น (0.84)** |  | **ขาลง (0.76)** |
| * **ปัจจัยต่างประเทศ**
 |
| ดัชนีความเชื่อมั่นทางธุรกิจของสหรัฐอเมริกา |  | **ขาขึ้น (-0.87)** |  | **ขาขึ้น (-0.83)** |
| ดัชนีชี้นำเศรษฐกิจ EU |  | **ขาขึ้น (0.18)** |  | **ขาขึ้น (0.39)** |
| ดัชนีชี้นำเศรษฐกิจ OECD |  | **ขาขึ้น (0.11)** |  | **ขาขึ้น (0.25)** |
| ดัชนีผู้จัดการฝ่ายจัดซื้อภาคการผลิตของญี่ปุ่น |  | **ขาขึ้น (-0.51)** |  | **ขาขึ้น (-0.35)** |

**ประเด็นสำคัญ : เดือนเมษายน 2566**

* **เศรษฐกิจอุตสาหกรรมภาคตะวันออกอยู่ในเกณฑ์ปกติ**
* **ปัจจัยภายในประเทศส่งสัญญาณปกติเป็นส่วนใหญ่**
* **ปัจจัยต่างประเทศส่งสัญญาณเฝ้าระวังในช่วงขาขึ้น**

**ปัจจัยภายในประเทศ** ส่วนใหญ่ส่งสัญญาณปกติจากอุปสงค์ภายในประเทศที่ขยายตัว โดยเฉพาะการบริโภคที่เกิดขึ้นในภาคบริการจากการเพิ่มขึ้นของจำนวนนักท่องเที่ยว มีเพียงปริมาณจำหน่ายน้ำมันฯ ที่อยู่ในเกณฑ์ไม่ปกติ จากปริมาณการผลิตและความต้องการน้ำมันในตลาดโลก

**ปัจจัยต่างประเทศ** อยู่ในช่วงขาขึ้นทั้งหมด โดยดัชนีชี้นำเศรษฐกิจของสหภาพยุโรปและกลุ่มประเทศเศรษฐกิจพัฒนาส่งสัญญาณปกติ ส่วนญี่ปุ่นส่งสัญญาณที่ดีขึ้น จากความเชื่อมั่นทางธุรกิจเพิ่มขึ้นจากการฟื้นตัวของอุปสงค์ในประเทศ ส่วนสหรัฐฯ มีแนวโน้มชะลอตัวจากผลกระทบของดอกเบี้ย และความวิตกต่อภาคการเงินในสหรัฐ

**แนวโน้ม 1-2 เดือนข้างหน้า (พ.ค.-มิ.ย.66) ส่งสัญญาณปกติ** ค่าวัฏจักรชี้นำส่วนใหญ่อยู่ในช่วงขาขึ้น จากแรงหนุนของปัจจัยภายในประเทศที่ได้รับผลดีจากการบริโภคที่เพิ่มขึ้นจากการท่องเที่ยว และปัจจัยต่างประเทศมีแนวโน้มดีขึ้น แต่ยังคงต้องเฝ้าระวังปัจจัยอื่นๆ ได้แก่ ข้อพิพาทระหว่างประเทศ ต้นทุนการผลิตทั้งค่าไฟฟ้าและราคาน้ำมันเชื้อเพลิง แนวโน้มการขึ้นดอกเบี้ยนโยบาย และความขัดแย้งด้านเทคโนโลยี

**แนวโน้ม 4-6 เดือนข้างหน้า (ก.ค.-ก.ย.66**) **ส่งสัญญาณปกติ** สถานะบนคลื่นวัฏจักรมีแนวโน้มชะลอตัวในระยะข้างหน้า ปัจจัยสำคัญเกิดจากความไม่แน่นอนของภาวะเศรษฐกิจโลก อาจกระทบต่อการค้าและการลงทุน แต่ยังได้รับผลดีจากอุปสงค์ภายในประเทศ หลังการเปิดประเทศของสาธารณรัฐประชาชนจีน

* **ยอดขายรถจักรยานยนต์ (CONS\_TH11) : ส่งสัญญาณปกติ** ยอดจำหน่ายรถจักรยานยนต์เพิ่มขึ้นจากเดือนก่อนตามความต้องการในประเทศและการขยายตัวของการส่งออกตลาดต่างประเทศ ได้แก่ ญี่ปุ่น จีน ออสเตรเลีย เนเธอร์แลนด์ และฟิลิปปินส์
* **อัตราดอกเบี้ยเงินกู้ยืมข้ามคืนระหว่างธนาคาร : ต่ำสุด (MNR\_TH) : ส่งสัญญาณปกติ** อัตราดอกเบี้ยเพิ่มขึ้นเมื่อเทียบกับปีก่อน ตามการปรับขึ้นของอัตราดอกเบี้ยนโยบายของธนาคารแห่งประเทศไทย และการทยอยปรับขึ้นดอกเบี้ยเงินฝากและเงินกู้ของธนาคารพาณิชย์
* **ดัชนีคำสั่งซื้อใหม่ทั้งหมดของไทย (NEW\_BOT) : ส่งสัญญาณปกติ** ค่าดัชนีขยายตัวจากเดือนก่อน ตามยอดจําหน่ายรถยนต์นั่งส่วนบุคคล จากการทยอยส่งมอบรถยนต์ตามคำสั่งซื้อในช่วงก่อนหน้าโดยเฉพาะรถยนต์ไฟฟ้า (EV) และยอดจดทะเบียนรถจักรยานยนต์ที่เพิ่มขึ้น
* **ดัชนีการผลิตของไทย (PRO\_TH) : ส่งสัญญาณปกติ** ค่าดัชนีขยายตัวจากเดือนก่อน โดยเฉพาะหมวดเคมีภัณฑ์ตามอุปสงค์ที่เพิ่มขึ้น หมวดปิโตรเลียมที่เพิ่มขึ้นตามการฟื้นตัวของกิจกรรมทางเศรษฐกิจ หมวดฮาร์ดดิสก์ไดร์ฟที่เพิ่มตามรอบการผลิตและส่งออกสินค้า หมวดอาหารและเครื่องดื่ม เป็นต้น
* **ดัชนีความเชื่อมั่นทางธุรกิจของไทย (3 เดือนข้างหน้า) (BSI\_TH\_E) : ส่งสัญญาณปกติ** ค่าดัชนีหดตัวเมื่อเทียบกับเดือนก่อน จากภาคการผลิต แต่ค่าวัฎจักรชี้นำขยายตัว จากการเร่งผลิตและจำหน่ายในเดือน มี.ค. รวมถึงภาคที่ไม่ใช่การผลิตปรับตัวดีขึ้นต่อเนื่อง จากการฟื้นตัวของภาคการท่องเที่ยว
* **ดัชนีความเชื่อมั่นผู้บริโภคของโออีซีดี (CCI\_OECD) : ส่งสัญญาณปกติ** ค่าวัฏจักรชี้นำขยายตัวจากเดือนก่อน สะท้อนว่ากลุ่มประเทศเศรษฐกิจพัฒนาแล้วมีแนวโน้มการเติบโต โดยปัจจัยสนับสนุนเศรษฐกิจในแต่ละประเทศได้รับผลดีจากการท่องที่ยวในประเทศเป็นสำคัญ
* **ดัชนีความเชื่อมั่นผู้บริโภคของยูโรโซน (CCI\_EA19) : ส่งสัญญาณปกติ** ค่าวัฏจักรชี้นำขยายตัวจากเดือนก่อน จากอุปสงค์ด้านธุรกิจบริการภายในภูมิภาคที่เติบโตแต่ในระยะข้างหน้ามีแนวโน้มเริ่มชะลอตัวลง
* **ดัชนีความเชื่อมั่นทางธุรกิจสหรัฐอเมริกา (BCI\_US) : ส่งสัญญาณเฝ้าระวัง** ค่าดัชนีหดตัวเล็กน้อยเมื่อเทียบกับเดือนก่อน เนื่องจากเศรษฐกิจสหรัฐฯ มีแนวโน้มชะลอตัวจากผลกระทบของดอกเบี้ยที่อยู่ในระดับสูง สร้างความวิตกต่อภาคการเงิน ส่งผลให้เกิดการชะลอตัวของกิจกรรมทางเศรษฐกิจรวมถึงการจ้างงาน
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : ส่งสัญญาณเฝ้าระวัง** ค่าดัชนีขยายตัวเมื่อเทียบกับเดือนก่อน แต่ต่ำกว่าระดับเส้น 50 ซึ่งแสดงให้เห็นว่าสถานการณ์ของภาคการผลิตในประเทศญี่ปุ่นยังคงอ่อนแอแต่อยู่ในระดับที่ดีขึ้น และความเชื่อมั่นทางธุรกิจเพิ่มขึ้นจากการฟื้นตัวของอุปสงค์ในประเทศ



* **ดัชนีปริมาณจำหน่ายน้ำมันเบนซิน แก๊สโซฮอล์ และน้ำมันดีเซล (ปรับฤดูกาล) (CONS\_TH18) : ส่งสัญญาณไม่ปกติ** ค่าดัชนีขยายตัวจากเดือนก่อน ส่วนหนึ่งเป็นผลจากการชะลอลงของราคาน้ำมันเชื้อเพลิงในเดือนมีนาคมตามสถานการณ์ราคาในตลาดโลก แต่ยังมีความผันผวนของปริมาณการผลิตและความต้องการน้ำมันในตลาดโลก

**การอ่านค่าระดับส่งสัญญาณเตือนภัยฯ มี 3 ระดับ ได้แก่**

* **สัญญาณไฟสีเขียว หมายถึง** ส่งสัญญาณปกติ
* **สัญญาณไฟสีเหลือง หมายถึง** ส่งสัญญาณเฝ้าระวัง
* **สัญญาณไฟสีแดง หมายถึง** ส่งสัญญาณไม่ปกติ

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่าหรือเท่ากับ 0 หมายถึง** เศรษฐกิจอุตสาหกรรมภาคตะวันออก 8 จังหวัด/ตัวแปรนั้น ๆ ขยายตัว และมีสภาวะปกติ (โดยพิจารณาร่วมกับ
ขาขึ้น-ขาลง ของคลื่นวัฏจักร)
* **หากมีค่าน้อยกว่า 0 ไม่เกิน -1 หมายถึง** เศรษฐกิจอุตสาหกรรมภาคตะวันออก 8 จังหวัด/ตัวแปรนั้น ๆ หดตัว และมีสภาวะไม่ปกติต้องเฝ้าระวัง (โดยพิจารณาร่วมกับขาขึ้น-ขาลง ของคลื่นวัฏจักร)
* **หากมีค่าน้อยกว่า -1 หมายถึง** เศรษฐกิจอุตสาหกรรมภาคตะวันออก
8 จังหวัด/ตัวแปรนั้น ๆ ไม่ปกติหดตัวรุนแรง และมีสภาวะวิกฤต (โดยพิจารณาร่วมกับขาขึ้น-ขาลง ของคลื่นวัฏจักร)

**ที่มาของข้อมูล**

1. **ยอดขายรถจักรยานยนต์ (CONS\_TH11), ดัชนีปริมาณจำหน่ายน้ำมันเบนซิน
แก๊สโซฮอล์ และน้ำมันดีเซล (ปรับฤดูกาล) (CONS\_TH18), อัตราดอกเบี้ยเงินกู้ยืมข้ามคืนระหว่างธนาคารต่ำสุด (MNR\_TH), ดัชนีคำสั่งซื้อใหม่ทั้งหมดของไทย (NEW\_BOT), ดัชนีการผลิตของไทย (PRO\_TH), ดัชนีภาวะธุรกิจของไทย (BCI\_TH) และดัชนีความเชื่อมั่นทางธุรกิจของไทย (3 เดือนข้างหน้า) (BSI\_TH\_E)** ข้อมูลจากธนาคารแห่งประเทศไทย
2. **ดัชนีความเชื่อมั่นทางธุรกิจสหรัฐอเมริกา (BCI\_US), ดัชนีชี้นำเศรษฐกิจ
สหภาพยุโรป (CLI\_EU19) และดัชนีชี้นำเศรษฐกิจของโออีซีดี (CLI\_OECD)**
ข้อมูลจากองค์การ-เพื่อความร่วมมือและการพัฒนาทางเศรษฐกิจ (OECD)
3. **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP)** ข้อมูลจาก IHS Markit Economics.

**ภาคตะวันออก 8 จังหวัด** ได้แก่ ฉะเชิงเทรา ชลบุรี ระยอง จันทบุรี ตราด สระแก้ว ปราจีนบุรี และนครนายก

**ที่มาของปัจจัยองค์ประกอบหลัก 10 ตัวแปร** คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ
10 ตัวแปรในระบบเตือนภัย มีความสามารถในการชี้นำเศรษฐกิจอุตสาหกรรม
ภาคตะวันออก 1-3 เดือน โดยมีความแม่นยำในการพยากรณ์เฉลี่ยร้อยละ 94.0
จากการทดสอบช่วงปี 2559-2563)

**วิธีการคำนวณ** ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนกุมภาพันธ์-มีนาคม 2566)

**รายงานผลระบบเตือนภัยเศรษฐกิจอุตสาหกรรมภาคตะวันออก (The Early Warning System Eastern Industry Economics.)**

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680606**

